sports1
చరిత్ర సృష్టించిన బంగ్లాదేశ్‌ మ్యాండ్‌
ఢాకా: టెస్టు క్రికెట్‌ చరిత్రలోనే బంగ్లాదేశ్‌ అరుదైన ఘట్టాన్ని నమోదు చేసింది. బంగ్లాదేశ్‌ తొలిసారి ఇంగ్లండ్‌ జట్టుని ఓడించి ఆశ్చర్యానికి గురిచేసింది. మొదటి టెస్టులో విజయానికి అతి దగ్గరగా వచ్చి చివరలో ఓడిన సంగతి తెలిసిందే.కాగా మీర్పూర్‌లో జరిగిన రెండవ టెస్టులో బంగ్లాదేశ్‌ 108 పరుగులతో ఇంగ్లండ్‌పై సంచలన విజయాన్ని నమోదు చేసింది.దీంతో రెండు టెస్టు మ్యాచ్‌ల సిరీస్‌ను 1-1 తేడాతో సమంచేసింది. కాగా రెండవ టెస్టు తొలి ఇన్నింగ్స్‌లో బంగ్లాదేశ్‌ 220 పరుగులు చేయగా,ఆ తరువాత బ్యాటింగ్‌ చేసిన ఇంగ్లండ్‌ 244 పరుగులు చేసింది. దీంతో ఇంగ్లండ్‌కు 24 పరుగుల తొలి ఇన్నింగ్స్‌ ఆధిక్యం లభించింది.ఇక రెండవ ఇన్నింగ్‌సలో బంగ్లాదేశ్‌ 296 పరుగులు చేసింది.కాగా మ్యాచ్‌ మూడవ రోజు 273 పరుగులు టార్గెట్‌తో బరిలోకి దిగిన ఇంగ్లండ్‌ 164 పరుగులకే ఆలౌటైంది.స్పిన్నర్‌ మెహదీ హసన్‌ 6 వికెట్లు తీసుకుని 77 పరుగులిచ్చి బంగ్లా విజయంలో కీలక పాత్ర పోషించాడు.ఇంగ్లండ్‌ జట్టులో కుక్‌ 59 పరుగులు,డకెట్‌ 56 పరుగులతో హాఫ్‌ సెంచరీలు సాధించారు.ఆ తరువాత బ్యాటింగ్‌కు దిగిన రూట్‌ 56 పరుగులు,క్రిస్‌ వోక్స్‌ 46 పరుగులతో కొంత ఫర్వాలేదనిపించినా,మిగతా ఆటగాళ్లు పూర్తిగా విఫలమయ్యారు.రెండు ఇన్నింగ్స్‌లో కలిపి మొత్తం 12 వికెట్లు తీసుకున్న బంగ్లాదేశ్‌ యువ స్పిన్నర్‌ మహదీ హసన్‌ మ్యాన్‌ ఆఫ్‌ ది మ్యాచ్‌గా,మ్యాన్‌ ఆఫ్‌ ది సిరీస్‌ అవార్డులు దక్కించుకున్నాడు.